Gediminaičių stulpai

**Gediminaičių stulpai** – vienas svarbiausių Lietuvos valstybingumo simbolių, valdovo simbolis, naudotas Gediminaičių ir Jogailaičių valdovų. Pirmas žinomas panaudojimas – 1397 m. Vytauto antspaude, vėliau Vytautui pavaldūs pulkai žygiavo su šiuo ženklu žymėtomis vėliavomis Žalgirio mūšyje. Gediminaičių stulpai yra vietinės kilmės ir išsirutuliojo iš nuosavybę žymėjusių ženklų. Lietuvos kilmingieji iki Horodlės unijos naudojo savo ženklus, kuriuos sudarė abstrakčių linijų kompozicijos. Gediminaičių stulpai vaizduojami Senųjų Trakų herbe.
Tarpukario Lietuvoje Gediminaičių stulpai buvo ir Lietuvos kariuomenės ženklas – juo buvo žymimi tankai ir šaunamieji ginklai. Lietuvos kariuomenės vėliava ir ženklas yra Gediminaičių stulpai.

## Kilmė ir naudojimas Didžiojoje Lietuvos Kunigaikštystėje

### Ryšys su Gediminu

Ar Gediminas galėjo naudoti tokį ženklą – nežinoma. Gedimino antspaudų neišliko, išskyrus vieną antspaudo aprašymą, kuriame minimas sėdintis valdovas. Gedimino antspaudą 1323 m. Liubeke, perrašydamas jo laišką, aprašė raštininkas Johanas iš Brėmeno. Aprašyme Gedimino stulpus primenanti figūra neminima.

Gediminaičių stulpais šį ženklą pavadino Lietuvos istorikas Teodoras Narbutas, laikęs šį ženklą Gedimino sukurtu. Iki jos jis buvo dažnai vadinamas tiesiog „Stulpais“.
Stulpų arba *kolonų* herbo egzistavimas paveikė ir Palemono legendos kūrėjus – Palemonas esą atvykęs į Lietuvos žemes su penkiais šimtais Romos patricijų, iš kurių patys svarbiausi – Kentaurų herbo (aliuzija į Alšėniškių ir Giedraičių herbus) patricijus Dausprungas, Kolonų (aliuzija į Gediminio stulpus) herbo patricijus Prosperas Cezarinis, Meškos herbo patricijus Julijonas ir Rožių herbo patricijus Hektoras.

### Senosios Lietuvos heraldikos palikimas
Tikra Gediminaičių stulpų kilmė nežinoma. Tikėtina, kad jie atsirado iš sritinių Lietuvos kunigaikščių herbų, naudotų iki Horodlės unijos. Tai buvo herbai, sudaryti iš paprastų laužytų linijų, labai dažnas buvo strėlės motyvas, jie buvo rėminti į skydus, spalvinti ir perduoti iš kartos į kartą, kai kurie šių ženklų perkelti į vėlesnius herbus. Dėl labai dažno strėlės motyvo ansktyvojoje lietuvių heraldikoje, ji tyrėjų vadinama „strėline“ arba „strėline-kryžine“ heraldika. Taip pat dažni motyvai buvo kryžiai, žalčiai, svastikos, dangaus kūnai. Ikihorodlijinį herbą turėjo Manvydai (kryžius, kurio centre penkiakampė žvaigždė),Mingailos. Svyrių kunigaikščių Strėlė, Žemaitijos didikų Burbų, Bilevičių herbai taip ir liko vietinės kilmės. Yra žinomas Trakų pilininko Jono Sungailos herbas, vaizduojantis lanką su strėle, nukreipta žemyn, panašus ženklas buvo Vytauto dvaro maršalo Stanislovo Čiupurnos 1398 ir 1410 m. antspaude: kryžius gotikiniame skyde, besibaigiantis žemyn nukreipta strėle. Runinės kilmės herbais laikomi Eigirdų, Beinartų, Pūkštų, Sopočkų, Buivydų antspaudiniai heraldiniai simboliai. Daugelio giminių – Beresnevičių, Blusių, Kęstartų, Klausgailaičių, Rimvydų-Mickevičių, Skorulskių, Kojelavičių-Vijūkų, Kirkutaičių, Kelpšų herbai turėjo senąjį lietuvišką strėlių motyvą.
Edmundo Rimšos teigimu „dauguma linijinių motyvų herbų, net dalies giminių naudoti paukščiai, pasagos, rožės ir kitos panašios herbų figūros buvo vietinės kilmės ir nieko bendro neturėjo su lenkiškaisiais herbais“. Baltiškosios tradicijos ženklų pastebima net lenkiškame herbyne, ypač tų giminių, kurios kariavo prieš prūsus – herbai Pilava (pavadintą pagal Sembos žemės kaimą Piliava) ir Prus.  Istorikas Joachimas Lelevelis tarp 500 herbų nustatė 270 herbų iš Lietuvos Didžiosios Kunigaikštystės iš kurių 200 sukurti Lietuvoje, 100 jų yra visiškai lietuviški. Metraščiuose rašoma, jog 1451 m. Parčevo seime dalis Lietuvos didikų atsisakė iš lenkų Horodlėje gautų herbų ir grįžo prie senųjų lietuviškųjų. Senieji lietuviškieji herbai neturėjo pavadinimų, herbų pavadinimų nebuvo ir lotyniškoje Europos tradicijoje. Nuo XIV a. pabaigos raudonas vaškas LDK tapo valdančiosios Gediminaičių dinastijos ir katalikų vyskupų privilegija.

Vaizdas:Lithuanian Heraldry. Bilevičiai Coat of Arms, "Kapas". An Official Stamp. 1629.jpg|alt=Senosios Lietuvos heraldikos pavyzdys - Bilevičių herbas „Kapas“. 1629|Senosios Lietuvos heraldikos pavyzdys – Bilevičių herbas „Kapas“. 1629
Vaizdas:Lithuanian Heraldry. House of Burba Coat of Arms.jpg|Žemaitijos didikų Burbų herbas


### Gediminaičių stulpų atvaizdai LDK

Daugiausia informacijos apie pirmausoius Gedimino stulpų naudojimo atvejus išlikę monetose. Teigiama, kad Gedimino stulpai – schematinis Kęstučio statytos Trakų pusiasalio pilies vartų atvaizdas. Gediminaičių stulpai pirmą kartą žinomi nuo 1397 m., juos naudojo Vytautas savo kaldintuose denaruose ir ant kontrafaktinių Aukso Ordos monetų. Gediminaičių stulpai pirmą kartą raitelio skyde pavaizduoti Vytauto antspaude, naudotame 1397–1411 m. Kitų tyrėjų manymu, jau Kęstutis naudojo Gediminaičių stulpus savo kaldintose monetose. Po Vytauto mirties Gediminaičių stulpus monetose kaldino Švitrigaila, Kazimieras Jogailaitis, Žygimantas Senasis, ir paskutinis Lietuvą valdęs Gediminaitis, Žygimantas Augustas. Savo herbe stulpus naudojo Žygimantas Kęstutaitis. Gediminaičių stulpai buvo Kęstutaičių dinastiniu herbu ir Trakų vaivadijos mažuoju herbu. Tai, kad Gediminaičių stulpus savo monetose kaldino ir Algirdaitis Švitrigaila greičiausiai susiję su tuo, kad jis valdė Trakus. Nuo XVI a. juos ėmė naudoti ir Jogailaičiai, jie randami net ant Stepono Batoro herbo Vyčio skyde. Gediminaičių stulpai vaizduoti ir Valdovų rūmų kokliuose. Kaip dinastijos simbolis stulpai vaizduoti ir iš Gediminaičių save kildinusių Sanguškų herbuose. Gediminaičių stulpai įtraukti ir į Vakarų Europos herbynus: „Codex Bergshammar“ (1440), „Armorial Gymnich“ (arba „Lyncenich“) (1430).


Vaizdas:Lithuanian Denar of Kazimieras Jogailaitis with the Columns of Gediminas and Lithuanian Vytis (Waykimas).jpg|Kazimiero Jogailaičio denaras su Gedimino stulpais. Jų viduryje gotiška B raidė.
Vaizdas:Vytautas coin of the Principality of Smolensk (vassal state of Lithuania).jpg|Vytauto kaldinta vasalo Smolensko moneta su Gediminaičių stulpais ir rusėnų liūtu
Vaizdas:GDL Grosz 1536.jpg|Žygimanto Senojo 1536 m. LDK grašis su Vyčiu ir Gedimino stulpais
Vaizdas:Lithuanian coin of Sigismund II Augustus with Vytis (Waikymas) and the Columns of Gediminas, minted in 1568.jpg|Žygimanto Augusto 1568 m. keturgrašis su Vyčiu ir Gedimino stulpais


Itin įdomus Gediminaičių stulpų naudojimas paskutiniojo Gediminaičio – Žygimanto Augusto valdymo laikotarpiu. Jo kaldintų lietuviškų monetų pavyzdžiuose matoma mąžtanti lenkiško Erelio reikšmė, o jo vietą užima monograma SA ir Gediminaičių stulpai. Pirmą kartą nuo Kazimiero Jogailaičio laikų Gediminaičių stulpai kaip pagrindinė heraldinė figūra atsiranda 1546 m. ir 1547 m. obolų reverse. Gediminaičių stulpai kalami įvairių nominalų monetose: 1545–1546 m., 1555–1556 m., 1546–1548 m., 1559 m. grašiuose, trigrašiuose ir šešiagrašiuose, keturgrašiuose, heraldiniame skyde šalia Vyčio – 1565 m. dvigrašiuose, žemiau Vyčio – 1562 m. auksiniuose portugaluose (dukatuose). Vėlesnių LDK valdovų monetose Gediminaičių stulpai jau nebenaudojami.

## Naudojimas pirmojoje Lietuvos respublikoje

1918 m. atkūrus Lietuvos valstybę, Gediminaičių stulpai tapo dažnai naudojamu simboliu. Kaip skiriamąjį ženklą ėmė naudoti Lietuvos kariuomenė, aviacija, jis buvo kaldinamas monetose. Taip pat 1944–1953 m. simbolį uniformoms ženklinti ir ginklams puošti naudojo Lietuvos partizanai.


Vaizdas:Lithuanian State Symbols - The Columns of Gediminas (Gediminaičių stulpai) and Vytis on the pediment of the Bank of Lithuania, Kaunas, Lithuania, 1927.jpg|Ant Lietuvos banko rūmų frontono Kaune
Vaizdas:Lithuanian State Symbol - The Columns of Gediminas (Gediminaičių stulpai) above thhe doors, Kaunas, Lithuania, Interbellum. - 2.jpg|Pastato durų elementas Kaune
Vaizdas:Lithuanian military history. Browning High Power of the Lithuanian Army marked with Columns of Gediminas, 1935.jpg|Lietuvos kariuomenės brauningas su Gedimino stulpais, 1935 m.
Vaizdas:Lithuanian military history. Columns of Gediminas marking on a Mauser of the Lithuanian Army, 1937.jpg|Lietuvos kariuomenės FN 24L mauzeris su Gediminaičių stulpais.
Vaizdas:Lithuanian tanks heading to Lithuanian capital Vilnius in 1939.jpg|Lietuvos tankų kolona važiuoja į atgautą Vilnių 1939 m.
Vaizdas:Vilnius. Citizens of Vilnius greeting the Lithuanian army in the Cathedral Square, 1939 11 23.jpg|Vilniečiai sveikina Lietuvos kariuomenę Katedros aikštėje


## Galerija


Vaizdas:Vytautas denar with the Columns of Gediminas, cross and spearhead.jpg|Vytauto denaras su ieties smaigaliu ir Gedimino stulpais, XIV a.
Vaizdas:Lithuanian State Symbol - The Columns of Gediminas (Gediminaičių stulpai) as icon in Annales by Ioannes Dlugossius, page fragment, 1572.png|Gediminaičių stulpai J. Dlugošo kronikoje *Annales seu Cronicae incliti Regni Poloniae*, Žalgirio mūšio aprašyme. 1572m.
Vaizdas:Old Lithuanian Literature. Panegyric to Sigismund III Vasa, visiting Vilnius, allegory of the Columns of Gediminas (Gediminaičių stulpai), 1589.png|Panegirikoje Gediminaičių stulpai vadinami „Vilniaus kolonomis“ ir lyginami su Heraklio kolosais.
Vaizdas:Gedimino bokštai. Columns of Gediminas. 1416.jpg|Gediminaičių stulpai Konstanco susirinkimo herbyne, 1416 m.
Vaizdas:Columns of Gediminas (Gedimino stulpai) from the Codex Bergshammar, 1440.jpg|Gediminaičių stulpai, *Codex Bergshammar*, 1440 m.
Vaizdas:Coat of arms of Trakai with standing warrior and the Columns of Gediminas, 1440.jpg|Trakų herbas – Kęstučio pėstininkas su skydu, kuriame Gediminaičių stulpai, *Codex Bergshammar*, 1440
Vaizdas:Coat of arms of the Polish–Lithuanian Commonwealth with Vytis (Waykimas), Columns of Gediminas, Polish Eagle and family symbol of Steponas Batoras.jpg|Stepono Batoro valdymo laikotarpiu naudotas Abiejų Tautų Respublikos herbas, kuriame ant Vyčio skydo pavaizduoti Gedimino stulpai
Vaizdas:The Coat of Arms of the Lithuanian dynasty of Gediminids (Gediminaičiai), The Columns of Gediminas, Kaunas Town Hall, Lithuania, 17th century. - 2.jpg|Ant Kauno rotušės, XVII a. sieninė tapyba
Vaizdas:LIMIS-20000012567148-Lithuanian Art Museum.jpeg|Gyvasis paveikslas, 1938
Vaizdas:Lithuanian postage stamp of 2 cents with the Columns of Gediminas and Vytis (Waykimas), 1936.jpg|Gedimino sulpai ant prieškario pašto ženklo, 1936
Vaizdas:Lithuanian soldiers during the Battle of Žalgiris reconstruction 3.jpg|Žalgirio mūšio rekonstrukcija
Vaizdas:Alex K Grundwald flags 1410-02.svg|Vytauto vėliavos Žalgirio mūšyje rekonstrukcija
Vaizdas:Seal of the Kęstutis military district of the Lithuanian partisans with Vytis (Waykimas) and the Columns of Gediminas, 1940s.jpg|Kęstučio apygardos partizanų antspaudas su Gedimino stulpais
Vaizdas:Lithuanian partisans of the Algimantas military district, forming the Columns of Gediminas using weapons, 1949.jpg|Algimanto apygardos partizanai, vaizduojantys Gediminaičių stulpus savo ginklais
Vaizdas:Sajudis1.png|Lietuvos Sąjūdžio logotipas
Vaizdas:LP logo colour.png|Lietuvos pašto logotipas
Vaizdas:A rally in Lithuania commemorate and condemn the Molotov-Ribbentrop Pact, August 23, 1988, Vilnius, Vingis Park.jpg|1988 m. rugpjūčio 23 d. Sąjūdžio mitingas
Vaizdas:SeniejiTrakaiCOA.jpg|Senųjų Trakų herbas
Vaizdas:Coat of arms of Trakai district.png|Trakų savivaldybės herbas
Vaizdas:Flag of the Lithuanian Armed Forces (reverse).png|Lietuvos kariuomenės vėliava
Vaizdas:Joint Light Tactical Vehicles of the Lithuanian Armed Forces 2021-Aug-17 Rukla.jpg|Lietuvos kariuomenės šarvuotasis kovinės paramos visureigis JLTV


## Gediminaičių stulpų reikšmė ir naudojimas

* Kęstutaičių dinastinis ženklas. Pradėtas naudoti Vytauto arba Kęstučio.
* Nuosavybės ženklas. Naudotas Vytauto.
* Karo vėliavų ženklas. Naudotas Vytauto Žalgirio mūšyje.
* Trakų žemės herbas.
* Visų Gediminaičių dinastinis ženklas. Kaip dinastinį simbolį pradeda naudoti ir Jogailaičių šaka pradedant Kazimieru Jogailaičiu.
* Antras pagal svarbą Lietuvos ženklas.
* Antras pagal svarbą Lietuvos ženklas. Pirmoji Lietuvos respublika.
* Lietuvos kariuomenės ženklas. Pirmoji Lietuvos respublika.
* Okupuotoji Lietuva – pasipriešinimo okupantams ir partizanų simbolis.
* Antras pagal svarbą Lietuvos ženklas, nacionalinis simbolis. Antroji Lietuvos respublika.
* Lietuvos kariuomenės ženklas. Antroji Lietuvos respublika.
* Senųjų Trakų herbas. Antroji Lietuvos respublika.

## Gediminaičių stulpų etalonas

Nuo 2008 metų Gediminaičių stulpai yra įstatymu apibrėžtas nacionalinis simbolis. *Lietuvos Respublikos valstybės herbo, kitų herbų ir herbinių ženklų įstatyme*, 6 straipsnyje įrašyta:

## Šaltiniai

## Nuorodos

* Gediminaičių stulpų simbolika
* Gediminaičių stulpai | lrs.lt